 Waxaa caaway si gaar ah ii soo jiitay kadib markii aan arkay labo qormo oo ay kala qoreen Fahad Yaasin Xaaji Daahir iyo Asad Cadaani Ibraahim inkastoo ay isku mowduuc labada saaxiib ka hadlayeen haddana arragti ahaan waxaa ay ahaayeen labo arragtiyood oo aad u kala fog marka la eego mid walba sida uu u cabirayey arragtidiisa gaarka ah, haddaba waxaan halkaan si kooban ugu soo bandhigayaa arragti aan is leeyahay waa lagu dhex dhexaadin karaa labada arragtiyood ee ay kala qabaan saaxiibaday Fahad iyo Asad, inkastoo qoraalada Fahad joogto yihiin haddana waxaa i dhiiri galiyey Saaxiibkay Asad oo asagu jawaab ka bixiyey qormo ka mid ah qormooyinkii Fahad, balse annigu si guud ayaan uga hadlayo qodobka Ciidamada Shisheeye waxaana dhici karta arragtidaydaan inay jiraan dad kale oo illa qaba. 